Trames

Trames (täisnimega Trames. A Journal of the Humanities and Social Sciences) on rahvusvaheline avatud juurdepääsuga ingliskeelne Eesti Teaduste Akadeemia ja Tartu Ülikooli humanitaar- ja sotsiaalteaduste ajakiri, mida koostöös Tallinna Ülikooliga annab välja Teaduste Akadeemia Kirjastus.

Ajakiri asutati 1997. aastalTiit Kändler Trames rajab teed. Eesti Päevaleht, 15.04.1998. (Vaadatud 16.05.2022.), kui liideti Tartu Ülikooli toimetiste humanitaarteaduste sari Acta et Commentationes Universitatis Tartuensis (Dorpatensis) – Humaniora (asutatud 1893) ja Teaduste Akadeemia toimetiste humanitaar- ja sotsiaalteaduste sari (asutatud 1952).Journal information. Trames.  Eesti Teaduste Akadeemia kirjastus. (Vaadatud 16.05.2022.)

Ajakirja Trames nime tähendus ladina keeles on rada, teerada või jõe voolusäng.trames. Wiktionary. (Vaadatud 16.05.2022.)

Ajakiri Trames avaldab artikleid paljudest humanitaar- ja sotsiaalteaduste valdkondadest, eelistades laiema teoreetilise hoiaku ja interdistsiplinaarse lähenemisega töid. Trames ei avalda töid, mis ei ole suunatud laiemale lugejaskonnale, mis on spetsiifilised ja/või kohalikud juhtumipõhised uuringud või meetodite adaptatsioonid ja lokalisatsioonid. Samuti ei avaldata uurimusi, milles uuritakse lasteaialapsi, kooliõpilasi, üliõpilasi või nende vanemaid.For authors. Trames. Eesti Teaduste Akadeemia kirjastus. (Vaadatud 16.05.2022.)

Ajakiri Trames ilmub neli korda aastas. Kõik ilmunud kaastööd läbivad kahekordse topeltpimeda eelretsenseerimise. Saabunud kaastööde tagasilükkamise protsent on 94.[https://kirj.ee/wp-content/uploads/2022/06/TA_brosyyr_KODULEHELE.pdf?v=a57b8491d1d8 Avatud juurdepääsu väljakutsed], 26. mai 2022, Tallinn (vt lk 18). Eesti teaduste akadeemia kirjastus koos Eesti teaduste akadeemiaga. (Vaadatud 17.06.2022.)

Ajakirja kajastavad teadusveeb Clarivate Web of Science,Search Journals: Trames. Master Journal List. Web of Science Group. (Vaadatud 16.05.2022.) Scopus, EBSCO jpt.Abstracted/Indexed in. Trames. Eesti Teaduste Akadeemia kirjastus. (Vaadatud 17.05.2022.) Ajakirja Trames sisu on vabalt kasutatav vastavalt litsentsile Creative Commons Attribution 4.0 International Licence CC BY 4.0.

Peatoimetajad
Martin Ehala (1998–2003)
Urmas Sutrop (alates 2003)

Viited

Välislingid
Koduleht
Eesti Teaduste Akadeemia Kirjastus

Kategooria:Eesti teadusajakirjad
Kategooria:Ingliskeelsed Eesti ajakirjad